|  |
| --- |
| Anexa nr. 6 la Instrucţiunea cu privire la raportarea organizațiilor de microfinanțare   Aprobată prin Hotărârea C.N.P.F.nr.54/4 din 11.12.2017   **RAPORTUL****privind capitalul propriu** |
| **de la \_\_\_\_\_\_\_\_\_\_\_\_\_ până la \_\_\_\_\_\_\_\_\_\_\_\_\_\_\_20\_\_** |
|  |  |  |  |  |  |  |
| **Nr. d/o** | **Indicatori** | **Cod. rd** | **Sold laînceputulperioadei degestiune** | **Majorări** | **Diminuări** | **Sold lasfârșitulperioadei degestiune** |
| **1** | **2** | **3** | **4** | **5** | **6** | **7** |
| **1.** | **Capital social și suplimentar** |  |   |  |  |  |
|   | Capital social  | 010 |  |   |   |   |
|  | Capital suplimentar | 020 |  |  |  |  |
|  | Capital nevărsat | 030 |  |  |  |  |
|   | Capital neînregistrat | 040 |  |   |   |  |
|  | Capital retras | 050 |  |  |  |  |
|  | **Total capital social și suplimentar (rd.010+rd.020+rd.030+rd.040+rd.050)** | **060** |  |  |  |  |
| **2.** | **Rezerve**  |  |  |   |   |  |
|  | Capital de rezervă | 070 |  |  |  |  |
|   | Rezerve statutare | 080 |  |   |   |   |
|  | Alte rezerve | 090 |  |  |  |  |
|  | **Total rezerve (rd.070+rd.080+rd.090)** | **100** |  |  |  |  |
| 3 | **Profit nerepartizat (pierdere neacoperită)** |  |  |  |  |  |
|   | Corecţii ale rezultatelor anilor precedenţi | 110 |  |   |   |   |
|   | Profit nerepartizat (pierdere neacoperită) al/a anilor precedenţi | 120 |  |   |   |   |
|   | Profit net (pierdere netă) al/a perioadei de gestiune | 130 | **x** |   |   |   |
|   | Profit utilizat al perioadei de gestiune | 140 | **x** |   |   |   |
|  | **Total rezerve şi profit nerepartizat (pierdere neacoperită)(rd.110+rd.120+rd.130+rd.140)** | **150** |  |  |  |  |
| **3.** | **Alte elemente de capital propriu** | **160** |  |  |  |  |
| **4.** | **Total capital propriu (rd.060+rd.100+rd. 150+rd.160)** | **170** |  |  |  |  |

**Structura și modul de întocmire**

**a Raportului privind capitalul propriu**

**1.** Raportul privind capitalul propriu caracterizează existenţa şi modificarea elementelor capitalului propriu în cursul perioadei de gestiune şi conţine informaţii privind:

* *capitalul social şi suplimentar* – capitalul social, capitalul neînregistrat, nevărsat, retras şi capitalul suplimentar;
* *rezervele -* capitalul de rezervă, rezervele statutare și alte reserve;
* *profitul nerepartizat (pierderea neacoperită)* - corecţiile rezultatelor anilor precedenţi, profitul net (pierderii nete) al perioadei de gestiune, profitul utilizat al perioadei de gestiune;
* *alte elemente de capital propriu care nu au fost enumerate mai sus*.

**2.** Soldurile la începutul perioadei de gestiune aferente corecţiilor rezultatelor anilor precedenţi, profitului net (pierderii nete) al/a perioadei de gestiune şi profitului utilizat al perioadei de gestiune întotdeauna sunt egale cu zero, ca urmare a reformării bilanţului pentru perioada de gestiune precedentă.

1. Mărimea elementelor care majorează capitalul propriu, cum ar fi capitalul social, capitalul neînregistrat, rezervele, profitul net al perioadei de gestiune, se reflectă în situaţia modificărilor capitalului propriu în mod obişnuit (fără paranteze). Mărimea elementelor care diminuează capitalul propriu, cum ar fi capitalul nevărsat, capitalul retras, profitul utilizat al perioadei de gestiune și pierderea netă a perioadei de gestiune, se reflectă în Raportul privind capitalul propriu cu semnul minus (între paranteze).
2. În rândul 010 „Capital social” se reflectă soldurile şi modificările aferente capitalului social. Constituirea capitalului social se contabilizează în mărimea indicată în actele de constituire ale organizației de microfinanțare înregistrate în modul stabilit de legislație.
3. În rândul 020 „Capital suplimentar” se reflectă soldurile şi modificările aferente capitalului suplimentar.

Dacă valoarea efectivă a activelor primite sau care urmează a fi primite ca aporturi în capitalul social depăşeşte mărimea nominală a aporturilor proprietarilor, diferenţa se contabilizează în conformitate cu decizia organului de conducere împuternicit al organizației de microfinanțare ca:

- *capital suplimentar*, dacă diferenţa respectivă nu urmează a fi restituită proprietarilor;

- *datorii faţă de proprietari*, când diferenţa respectivă urmează a fi restituită proprietarilor.

La anularea sau înstrăinarea părţilor sociale retrase, diferenţele dintre valoarea efectivă de retragere şi valoarea nominală (fixată) sau de înstrăinare a acestora se trec la majorarea sau micşorarea capitalului suplimentar.

1. În rândul 030 „Capital nevărsat” se reflectă, în paranteze, soldurile şi modificările creanțelor proprietarilor aferente capitalului nevărsat. La data înregistrării de stat a organizației de microfinanțare se contabilizează majorarea concomitentă a capitalului nevărsat şi a capitalului social (în societăţile pe acţiuni – a capitalului neînregistrat). Primirea aporturilor fondatorilor în capitalul social se contabilizează ca majorare a activelor respective şi diminuare a capitalului nevărsat.
2. În rândul 040 „Capital neînregistrat” se reflectă soldurile şi modificările aferente capitalului neînregistrat. Aporturile aferente majorării capitalului social primite până la înregistrarea de stat a modificărilor introduse în actele de constituire ale organizației de microfinanțare, se contabilizează ca majorare concomitentă a activelor respective şi a capitalului neînregistrat. După înregistrarea de stat a modificărilor introduse în actele de constituire ale organizației de microfinanțare, se contabilizează diminuarea capitalului neînregistrat şi majorarea capitalului social.

După înregistrarea de stat a acţiunilor plasate la înfiinţarea societăţii pe acţiuni, valoarea nominală (fixată) a acestora se contabilizează ca diminuare a capitalului neînregistrat şi majorare a capitalului social. În cazul în care înfiinţarea societăţii pe acţiuni a fost recunoscută drept neefectuată, valoarea aporturilor spre restituire se contabilizează ca diminuare a capitalului neînregistrat şi majorare a datoriilor faţă de proprietari.

1. În rândul 050 „Capital retras” se reflectă între paranteze soldurile şi modificările aferente capitalului retras. Părţile sociale proprii retrase (achiziţionate, răscumpărate sau dobândite de organizația de microfinanțare de la deţinătorii sau succesorii acestora) se contabilizează la valoarea efectivă de retragere (achiziţionare, răscumpărare sau dobândire) ca majorare a capitalului retras concomitent cu diminuarea activelor care au servit drept sursa de plată sau majorarea datoriilor faţă de proprietari în cazul achitării ulterioare.
2. În rândul 060 „ Total capital social și suplimentar” se indică totalul determinat prin relaţia: rd.010+rd.020+rd.030+rd.040+rd.050.
3. În rândul 070 „Capital de rezervă” se reflectă soldurile şi modificările rezervelor a căror constituire este prevăzută de legislaţia în vigoare.
4. În rândul 080 „Rezerve statutare” se reflectă soldurile şi modificările rezervelor constituite în conformitate cu statutul organizației de microfinanțare cu excepţia rezervelor indicate în rd.070 din prezentul raport.
5. În rândul 090 „Alte rezerve” se reflectă soldurile şi modificările rezervelor constituite în conformitate cu decizia organului de conducere împuternicit al organizației de microfinanțare, cu excepţia rezervelor indicate în rd.070 şi 080 din prezentul raport.
6. În rândul 100 „Total rezerve” se reflectă totalul determinat prin relaţia: rd.070+rd.080+rd.090.
7. În rândul 110 „Corecţii ale rezultatelor anilor precedenţi” se reflectă soldurile şi modificările sumei profitului (pierderii) rezultat(e) din corectarea erorilor comise în anii precedenţi, depistate în perioada de gestiune.
8. În rândul 120 „Profit nerepartizat (pierdere neacoperită) al anilor precedenţi” se reflectă soldurile şi modificările profitului nerepartizat (pierderii neacoperite) al anilor precedenţi. Soldul la începutul perioadei de gestiune se determină după reformarea bilanţului pe anul precedent.
9. În rândul 130 „Profit net (pierdere netă) al perioadei de gestiune” se reflectă profitul net fără paranteze sau între paranteze pierderea netă a perioadei de gestiune curente, determinate în raportul privind veniturile și cheltuielile.
10. În rândul 140 „Profit utilizat al perioadei de gestiune” se indică între paranteze profitul anului de gestiune utilizat în cursul acestui an pentru constituirea rezervelor şi în alte scopuri, conform deciziei organului de conducere împuternicit al organizației de microfinanțare.
11. În rândul 150 „Total rezerve şi profit nerepartizat (pierdere neacoperită) ” se înscrie totalul determinat prin relaţia: rd.110 + rd.120 + rd.130 + rd.140.
12. În rândul 160 „Alte elemente de capital propriu” se reflectă soldurile şi modificările sumei totale a elementelor capitalului propriu care nu au fost incluse în rândurile 010-150 din Raportul privind capitalul propriu.
13. În rândul 170 „Total capital propriu” se înscrie totalul elementelor de capital propriu, determinat prin relaţia: rd.060 + rd.100 + rd.150 + rd.160.